মামলার বিবরণে জানা যায়, ২০১৪ সালের ৮ আগস্ট দুপুরে ঝালকাঠির রাজাপুর উপজেলার পূর্ব ইন্দ্রপাশা গ্রামের নয় বছরের এক শিশুকে স্থানীয় মোহাম্মদীয়া দাখিল মাদ্রাসা সংলগ্ন একটি মুরগির খামারের মধ্যে আটকে ধর্ষণ করে মিজান লস্কর। পরে মেয়েটির চিৎকার শুনে স্থানীয়রা এসে তাকে উদ্ধার করে উপজেলা স্বাস্থ্য কমপ্লেক্সে ভর্তি করে। এ ঘটনায় ওই শিশুর বাবা বাদী হয়ে পরের দিন ৯ আগস্ট রাজাপুর থানায় একটি মামলা দায়ের করেন। মামলার তদন্ত কর্মকর্তা রাজাপুর থানার এসআই মিলন কুমার ঘোষ তদন্ত শেষে আসামীর বিরুদ্ধে ২০১৪ সালের ১৬ নভেম্বর আদালতে অভিযোগপত্র দাখিল করেন। আদালত সাক্ষীদের সাক্ষ্যগ্রহণ শেষে রায় ঘোষণা করেন। রাস্ট্রপক্ষে মামলা পরিচালনা করেন সরকারি কৌঁসুলি আবদুল মান্নান রসুল এবং আসামী পক্ষে আবদুর রশীদ সিকদার। রায়ের বিরুদ্ধে উচ্চ আদালতে আপিল করা হবে বলে জানিয়েছেন আসামী পক্ষের আইনজীবী।